text: Sodavands-tyve fra Vejen efterlyses
  27 februar 2012 kl. 13.58
  Syd- og Sønderjyllands Politi efterlyser vidner, der måske kan genkende de personer, der den 24. januar klokken 01.58 er brudt ind i Vejen-Hallen, hvor de bl.a. stjal sodavand.
  De to tyve blev optaget af et infrarødt overvågningskamera. På grund af det infrarøde lys forvanskes farverne på tyvenes tøj.
  Der har i den seneste tid været to indbrud i hallen, og gerningsmændene blev altså filmet ved det ene.
  Optagelserne viser to unge mænd i 16-21 års alderen i gang med indbruddet. 
  A:
  Mand
  16-21 år
  Ca. 175 cm høj
  Iklædt vinterjakke med hætte som har pelskant
  B
  Mand
  16-21 år
  Ca. 170 cm høj
  Jakke med stor påskrift på ryggen, formentlig Bullrot jakke, der viser to bulldogs.
  Mener man at genkende de to gerningsmænd, skal man kontakte Syd- og Sønderjyllands Politi på telefon 1-1-4.
  